ઘાટકોપરના ડૉ. કેયૂર દોશી તેમની નાની દીકરી સાથે બહારગામની ટિકિટ કૅન્સલ કરાવવા રિઝર્વેશન સેન્ટર પર શનિવારે સાંજે સવાપાંચ વાગ્યે ગયા હતા. ત્યાં તેમણે જોયું કે એક વ્યક્તિ બીજી વ્યક્તિ પાસેથી થૂંકવા માટે દંડ વસૂલ કરી રહી હતી. થૂંકનારી વ્યક્તિ સાધારણ હતી. BMCના ક્લીન-અપ માર્શલ તરીકે ઓળખાવતી વ્યક્તિએ તેને ૭૦૦ રૂપિયા દંડ કર્યો હતો. એની સામે જે વ્યક્તિ પોતાને ક્લીન-અપ માર્શલ કહી રહી હતી તેણે દંડની રકમની રસીદ આપી નહોતી. આ દૃશ્ય જોઈ રહેલા ડૉક્ટરે રસીદ ન આપવાના મુદ્દે ક્લીન-અપ માર્શલને ચૅલેન્જ કરી હતી. એને પરિણામે ક્લીન-અપ માર્શલે થૂંકનારી વ્યક્તિને દંડપેટે વસૂલ કરેલા ૭૦૦ રૂપિયા પાછા આપ્યા હતા.